ચૂંટણીમેદાનમાં મોટા નેતાઓની સભામાં જે મુદ્દાઓ ચર્ચાય છે, તેનાથી સાવ જુદા મુદ્દાઓની સ્થાનિક સ્તરે ચર્ચા સાંભળવા મળે છે. રાજકીય જોડાણો, પક્ષોમાંની આંતરિક જૂથબંધી, વ્યક્તિગત મહત્ત્વાકાંક્ષી નેતાઓની ચાલબાજી ઉપરાંત નોટબંધી, ભ્રષ્ટાચાર, ગુંડાગીરી, હિન્દુત્વ, મુસ્લિમ કાર્ડ, દલિત કાર્ડ જેવા મુદ્દાઓના વા-વંટોળમાં ક્યાંય રાજ્યના વિકાસની રૂપરેખા કે મોદીલહેર પર મદાર રાખવાનું સાહસ કોઇ પક્ષે કર્યું હોવાનું દેખાતું નથી.